JUMAL KÕNELEB
Oleme rääkinud palju usust.
Usk on olnud meie elus tõesti tähtis asi.
Mitte ainult Taevasse pääsemise pärast.
Seda ka igapäevases elus.
Issand on kutsunud meid tegema sellist tööd,
mida tehes peame käima usus peaaegu kõikide asjade osas.
Sellepärast on see meile lähedane, aga mõnikord ka valulik teema.
Me peame uskuma.
Täna räägime,
mida konkreetselt teha väljakutseterohkes olukorras.
Kui on usku vaja, siis on vaja teada, kust usk tuleb.
Mõnikord tundub,
et usku on vaid nii vähe ja hädavaevu püsib hing sees.
Usk ei tule elutingimustest,
see ei tule sellest maailmast ega selle maailma olukorrast.
Maailm on nii segamini.
Kui meie usk sellest sõltuks, siis me masenduksime väga ruttu.
Usk ei tule ka teistelt inimestelt.
Kahjuks ei ole inimesed täiuslikud.
Mina vähemalt ei ole kohanud täiuslikku inimest.
Inimeste mõtted ja tunded käivad üles ja alla.
Inimesed ei ole alati sõbralikud ega usaldusväärsed.
Usk ei tulene välistest teguritest.
Usk tuleb vaid ühest kohast.
Jumalalt.
Usk tuleb Jumalast ja Tema Sõnast.
Rm 10:11-17 ütleb selgelt, kust usk tuleb.
Sest Pühakiri ütleb: "Ükski, kes usub temasse, ei jää häbisse."
Mitte ükski, kes teist televiisori ees istub!
"Ükski, kes usub temasse, ei jää häbisse."
Ei ole ju erinevust juudi ja kreeklase vahel
(mehe ega naise vahel,
noore ega vana, nõrga ega tugeva vahel),
sest seesama Issand on kõikide Issand, rikas kõikide heaks."
Issand on sama, Tema on võimas ja toob meile abi!
Tema on rikas andma kõikidele.
Igaühele, kes Teda appi hüüab.
Sest päästetakse igaüks, kes hüüab appi Issanda nime.
"Aga kuidas nad saaksid uskuda sellesse,
kellest nad ei ole kuulnud?"
Kui me pole kuulnud,
milline on Jumal ja mida Tema Sõna ütleb,
kui me pole kuulnud, mida Ta tahab teha,
kuidas me võiks siis uskuda?
"Kuidas nad saaksid kuulda ilma kuulutajata?"
Seepärast on oluline leida keegi, kes on elanud Jumalaga koos.
Me kuuleme kogu aeg kuulutajaid, kes käivad Jumalaga pikalt.
Nad on järginud Issandat ja elanud Temaga koos.
Me kuulame neid,
õpime nende kogemuse ja räägitu kaudu.
Nad on paljut leidnud Jumala Sõnast.
"Usk tuleb kuulutusest."
Usk tuleb kuulutusest, ehk selle kaudu, mida kuuleme.
Saame Janiga siin stuudios usku,
kui me uurime neid asju ja oleme siin Jumala Sõna juures.
"Usk tuleb kuulutusest, kuulutus aga Kristuse sõna kaudu."
Roomlastele 10:17.
Nüüd asja juurde!
Täna me tahame teha seda, mida me Janiga teeme igal päeval.
Me külvame Jumala Sõna südamesse.
Võtame ja sööme seda nagu seemneid.
Seeme kannab südames vilja oma enda liigi järgi.
Me teeme seda iga päev, sõltumata sellest,
kas on hea või halb olukord.
See asi, millega me iga päev võitleme
ja peame Jumalale lootma, on meie majapidamine.
Me ei tee nii,
et lihtsalt istume ja ootame, sest usk ei tule ootamisest.
Usk ei tule isegi lootmisest.
Usku ei saa isegi karjudes või palvetades.
Usk tuleb kuulmisest.
Sellepärast haarame Jumala Sõnast ja räägime seda endale
ning kuulutame seda sellel alal, kus me seda vajame igal päeval.
Mida Sõna ütleb majandusasjade kohta?
Esimene kirjakoht, mis on meie lemmik.
See on Filiplastele 4:19.
Ilmselt on vaatajatele juba tuttav. Oleme seda palju korranud.
"Küll mu Jumal"
Tähelepanu!
Iga sõna Jumala Sõnas on täis ilmutust ja elu.
Sa ei saa tühjendada ühtki Piibli lubadust ja väita,
et nüüd sa tead sellest kõike.
Iga sõna sisaldab nii palju elu ja ilmutust ja teadmisi,
et me ei või ammutada ühtegi neist tühjaks,
sest see on elav.
Loeme selle kirjakoha tervenisti.
"Küll mu Jumal täidab kõik teie vajadused
oma rikkust mööda kirkusega Kristuses Jeesuses."
Nüüd me võime seda sõna sööma hakata.
Võtame sõnade kaupa.
Kõigepealt on soome k. sõna "Aga".
See on hea sõna. - Kui probleem kisendab
ja näib et kogu ettevõtmine jookseb justkui liiva,
siis Issand ütleb: "Aga."
See sõna ütleb, et eelnev ei peagi täide minema,
sellest hirmust ei peagi kinni haarama. "Aga."
Järgmine sõna "minu".
Ta on minu Jumal. Ta on meie Isa.
Minu Jumal.
Mitte üksnes pastori, koguduse või suure evangelisti Jumal.
Ta on minu, Joy, Jumal, kes näeb minu olukorda.
Minu Jumal.
Mitte ainult Aabrahami, Iisaki ja Jaakobi Jumal.
Sinu isiklik Jumal.
Sul on Jumal. Järgmine sõna ongi "Jumal".
Ta on kõikvõimas Taeva ja maa looja.
Ta on Jumal. Ta võib teha mida iganes.
Milleks muretseda ja karta?
Minu Jumal.
Sööme seda Sõna veel.
Minu Jumal.
Meenub vaimus:
"Kui Tema on meiega, kes võib olla meie vastu."
Kui hakkame seda Sõna sööma,
siis võib Püha Vaim tõsta esile teise kirjakoha ja kinnitada seda.
Minu poolel on Jumal, kõikvõimas Jumal.
Järgmine sõna "on".
Ta on.
See ei ole ebalev ehk tuleviku vormis sõna.
See on olevikus. On.
"Aga minu Jumal on."
See on kindel.
See on nii. Nüüd ja praegu.
Ta on jah ja aamen.
Kõik tõotused on Jeesuses Kristuses jah ja aamen.
Tema on ja mitte vähe.
"on täitev" (eesti k. "täidab")
Minu Jumal täidab.
Ta ei pane mu klaasi veidike vett.
Ta täidab kõik minu vajadused.
Ta tahab, et minu vajadused saaksid täidetud.
Kõik vajadused saavad täidetud.
Tuleb meelde kirjakoht, kus öeldakse:
Jeesus on tulnud, et meil oleks elu ja seda ülirohkelt.
Külluslikult.
Ma vaatasin sõnastikust sõna "täitev"
ja seal leidus imeline vastus.
"Ta täidab" tähendab "Ta toimetab".
Kui mul on midagi puudu, siis Tema toimetab,
Ta oskab toimetada.
Ta rahuldab.
Ma ei jää poolele teele, osaliselt rahule,
vaid Tema tahab rahuldada.
Hankida ja täiendada.
Kui mu elus on puudujääk, siis Ta tahab täiendada ja lisada.
Kui on miinust, siis Issand tahab lisada,
tuua lisa, täiendust ja varustada.
Kui mul on mingi ülesanne, milleks ma vajan ressursse,
siis Tema tahab varustada mind selleks. Ladu.
Olemas on ka tagavarad.
Ta tahab täita. Rikkalikult.
Mitte veel - üks sõna on enne seda!
See sõna on "kõik".
"Küll minu Jumal täidab kõik."
Ta täidab, teeb seda ja täidab kõik.
Milline sõna: "Kõik!"
Mitte ainult mõningad vajadused või asjad.
Mõtleme, et teistega peame ise hakkama saama.
Issand ei pea ju kõiki haigusi tervendama?
Jumala Sõna ütleb, et Ta täidab kõik.
Kõik.
Kõik tähendab kõik.
"Teie vajadused" tähendab meie vajadusi.
Meie, kes me siin istume.
Mitte ainult naabri või kellegi teise,
vaid meie vajadused.
Meil on inimestena vajadusi.
Isegi kui oleksime kuitahes vaimulikud,
meil on ikkagi vajadused.
Me ei saa niisama olla.
Meil on vajadused ja Ta tahab need kõik täita.
Mitte ainult Aabrahami või Taaveti vajadused.
Meie vajadused.
Mitte ainult vaimulikud, vaid ka kõik muud vajadused.
Piibel ütleb "kõik, mida on vaja eluks ja jumalakartuseks."
Jeesus on tulnud,
et täita kõik mida eluks ja jumalakartuseks vajatakse.
See kirjakoht räägib edasi,
millisel moel Ta tahab meie vajadusi täita.
Kas vähesel määral?
Ei!
Hoopis "kirkuses olevat rikkust mööda"!
Eesti k. tõlkes "oma rikkust mööda kirkusega".
Kirkuses olevat s.t Taevas olevat rikkust mööda.
Taevas ei ole puudust.
Taevas, Tema kuningriigis ei ole puudust.
Kirkuses, Tema juures ei ole puudust.
Seal on tänavadki kullast.
Kui Ta täidab meie vajadused sellel tasemel ...
See läheb juba üle mõistuse.
See käib isegi minul üle mõistuse.
Kirkuses olevat rikkust mööda Kristuses Jeesuses.
Kui Jumal tõesti tahab nii teha -
täita meie vajadused nagu Ta siin ütleb,
kas siis mul on üldse enam mingeid vajadusi?
Kui need on nii täidetud ja veel Tema rikkust mööda.
Tema, kellel on isegi tänavad kullast.
Halleluuja!
Selle koha peal tabab meid
kergesti ebakindlus ja süda tõmbub tagasi.
See on täitsa normaalne.
Peame olema targad ja uurima iga sõna.
Piibel ise ütleb,
et kahe või kolme tunnistaja kaudu peab kõik need asjad kinnitatama.
Kui mingi asi paneb imestama ja mõtlema,
et mida see õieti tähendab,
siis me võtame lihtsalt järgmise kirjakoha.
Me jätkame uurimist ja otsimist. Me võtame järgmise kirjakoha.
Kui me neid sõnu sööme, võib tõusta igasuguseid kahtlusi.
"Ta ju siis ei täitnud!"
Need tõusevad minevikust ja olukordadest.
See on õige hetk lasta Jumalal Sõna kaudu
seljatada oma kahtlused.
Sa ei pea kartma,
kui su seest tõusevad kahtlevad ja usaldamatud mõtted.
See on normaalne.
Küsimus on selles, mida me nendega teeme.
Kas me paneme Piibli kinni?
Kas usume oma mõtteid
või jätkame kuni Jumala Sõna ja Püha Vaim saab tuua esile tõe
ning tõsta meie usku nii, et need hirmud kaovad.
Kas on veel mõni kirjakoht, mis seda sama asja räägiks?
On ikka. Võta aga järgmine!
Johannese 10:10 on imeline koht.
Siin öeldakse nii:
"Varas ei tule muu pärast kui varastama ja tapma ja hukkama.
Mina olen tulnud, et neil oleks elu, ja oleks seda ülirohkesti."
"Mina olen tulnud ..."
Oot- oot!
Varas ehk hingevaenlane
on tulnud varastama, tapma ja hukkama.
Selles ei ole midagi head.
Kui mu elus on varastamine, häving, tapmine ning asjad,
mis mõjuvad laastavalt, siis on tegemist vaenlasega.
Haigused, hirm ja vaesus röövivad sind.
Vaesus ei ole mingi õnnistus.
Seegi on üks vale.
Tahan korraks sellel peatuda.
Mõned usuvad, et vaesus on jumalik õnnistus.
Miljonid inimesed surevad vaesuse tõttu.
Lapsi müüakse peredes, kus on vaesuse pärast nii suur vaev.
Vabatahtlikult omandist loobumine ja kasin elu on hoopis teine asi.
Ainult rikas võib elada teiste aitamiseks tagasihoidlikult.
Vaesus ei ole mingi õnnistus.
Seetõttu on nii tähtis, et need sõnad vajuks meisse,
et usuksime, et Jumalal on teine plaan,
kui vaesuses virelemine.
See kirjakoht läheb edasi nii: "Mina olen tulnud," ütleb Jeesus.
Jeesus ütleb nüüd siin, miks Ta on tulnud.
Miks Ta tuli?
See on oluline.
Jeesus selgitab, miks Ta on tulnud.
Mis oli tema külastuse põhieesmärk?
"Mina olen tulnud,
et neil oleks elu, ja oleks seda ülirohkesti."
Rahvapiibli tõlkes:
"Mina olen tulnud tooma elu ja üliküllust."
Kui Jeesus ütleb,
et Ta on selleks tulnud, siis Ta mõtlebki seda.
Ta pole tulnud varastama, tapma ega hävitama.
Jumal ei ole tulnud Sinu ellu varastama.
See ei ole Jumalast.
Jumal on tulnud, et sul oleks elu ja üliküllus.
Lihtne.
Jeesus ütleb seda ja see on tõde.
Isegi, kui see on valus ja sul on seda raske uskuda,
siiski on see tõsi.
Need on Jeesuse sõnad, mitte Jani ja Joy sõnad.
Need pole sarja "Jumal kõneleb" huvitavad väljamõeldised.
Need on Jeesuse sõnad.
Tema on tulnud ja ütleb:
"Mina olen tulnud, et sinul oleks elu, ja oleks seda ülirohkesti."
Tuleb meelde teine kirjakoht.
Juba Taavet rääkis sellest.
Taavet ütleb, et Issand on Tema karjane.
Issand on meie karjane.
Ta on hea karjane, kes karjatab ja hoolitseb meie eest.
Taavet ütleb, et mul pole millestki puudust.
Kuna Issand on minuga.
Tema on mu karjane, siis pole mul millestki puudust.
Kui vaadata lambakarjust, kelle lambad käivad tema kõrval
ning on kõhnad, näljased, määrdunud, haiged,
õnnetud ja teelt eksinud, siis me mõtleksime,
et see pole üldse hea karjane.
See ei ole hea karjane.
Jeesus ei ole selline. Jeesus on hea karjane.
Ta tahab ja hoolitsebki oma karja eest.
Ta täidab oma lammaste vajadused.
Ta ravib, hoolitseb haigete eest.
Ta on hea karjane.
Mida rohkem kirjakohti me loeme,
seda rohkem usk kasvab ja usuvaim saab meis ruumi.
Seda me teemegi igal päeval.
Psalm 23 laiendatud Piiblitõlge ütleb nii:
Issand on minu karjane, et toita, juhatada ja kaitsta mind.
Just seda karjane teebki.
Toidab, kaitseb ja juhatab. Mul ei ole millestki puudust.
Mitte sellepärast, et me oleme nii head
või täidame hästi kristlikke kombetalitusi.
Hoopis sellepärast, et Tema on meiega koos.
Tema on tulnud, et meil oleks elu ja üliküllus.
Ta tahab meile head.
Kui Jeesus sündis ja inglid tulid,
siis nad ütlesid:
"Maa peal rahu, nad on tulnud kuulutama,
et Jumalal on hea meel inimestest.
"Rahu maa peal ja inimestest hea meel."
Jumalal on meie osas head kavatsused.
Selliseid kirjakohti on veel.
Nagu Joy ütles, et kahe või kolme tunnistaja kaudu kinnitatakse.
Jeesus jätkab ja ütleb Matteuse 6:31:
"Ärge siis hakake muretsema,
öeldes: Mis me sööme?” või Mis me joome?”
või Millega me riietume?”
Sest kõike seda taotlevad paganad.
Teie taevane Isa teab ju, et te seda kõike vajate."
Isa teab täpipealt, mida sa vajad.
Tema teab. Tema on ju Isa.
Tema on pealegi hea Isa. Tema juba teab.
"Aga otsige esmalt Jumala riiki ja tema õigust, siis kõike seda."
Jälle see sõna "kõik"!
Jeesus ei ütle, et otsige ja järgige mind,
siis ma võib-olla kunagi õnnistan teid.
Võib-olla sa saad midagi head siis, kui ma kunagi olen heas tujus.
Sedasi Jeesus ei ütle ega mõtle!
Ta ütleb: "Siis seda kõike antakse teile pealegi!"
Riided, toit - kõik sinu vajadused täidetakse!
See antakse teile!
Me oleme pidanud neisse sõnadesse juurduma
ja seda tuhandeid kordi.
Olukorrad ei räägi alati selliseid sõnu.
Pangaarve ei ilmuta sugugi seda.
Maja remondivajadus ei peegelda sugugi seda.
Meie aga räägime Jumala Sõna.
Oleme otsustanud Joyga, et me räägime Jumala Sõnu,
paistku kuidas paistab, tundugu, kuidas tahes.
Me toetume meelsamini Sõnale, kui olukordade ja hirmude peale.
Usume ka, et nagu Jumal ütleb, et me ei jää häbisse,
vaid iga Jumala Sõna lubadus on vägev tegema just seda, mida lubab.
Paistku, kuidas tahes ja tundugu, kuidas iganes.
Kui me ei anna alla,
siis me saame just seda, mida me kuulutame.
Miks me ei peaks kuulutama ja rääkima päevast päeva?
Miks me ei räägi seda igal hetkel,
kui on hirm või kui tundub, et sellest ei tule midagi välja.
Me ikkagi räägime Jumala Sõnu.
Me oleme näinud kogu aeg,
päevast päeva, kord korra järel imesid.
Möödunud nädalal oli taas olukord,
kus raha oli otsas ja oli vaja kooli minnes bensiini osta.
Me kuulutasime, et ei anna murele ja hirmule maad.
Kuulutasime, et Issand täidab kõik meie vajadused
ka tänasel päeval.
Samal päeval tuli kooli tänukiri ja selles oli 20 eurot.
Saime koju sõita.
Palvetame.
Tänu, Taevaisa, et usk tuleb kuulmisest ja tänu,
et Sinu Sõna on elav Sõna,
mis sünnitab usku, kui me seda kuulame.
Tänu, Issand, et Sa tahad usku sünnitada kõigis.
Tänu, Issand, et usk ajab hirmu kõrvale.
Me palume igale vaatajale
uut innukust otsida ja rääkida Jumala lubadusi
ning maitsta ja süüa neid.
Tänu, Issand, et iga Sinu Sõna on seeme,
mis kannab imelist vilja iga uskliku südames.
Õnnista igat vaatajat, Jeesuse nimel. Aamen.
Kui oled neid saateid vaadates midagi saanud ja tahad,
et see saatesari jätkub ning tahad seda tööd toetada,
siis võid helistades numbril 900 1777 annetada 7 eurot
või teha ülekande kontonumbritele, mida näed peagi ekraanil.
Ole andes ja igal juhul õnnistatud!
Aamen.
Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin